《风水僧善用期之不遇》
宋代·董嗣杲

用僧期不来，子午针头误。
沉迷负所传，老去眼隔雾。
言甘说中少，见陋遭时恶。
三椽当道架，山色翠回互。
空旷管人守，有欲绝反顾。
岂无世事非，何能日如故。
昨收松下书，欲见展心晤。
遍寻莫知踪，望极柏山路。
马荒人亦倦，酒熟秋垂暮。
浮身真是浮，参取折芦渡。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。